Konflikten på Arla-mejeriet i Esbjerg har bredt sig til flere andre Arla-mejerier. Efter et mæglingsmøde onsdag fastholdt Arla, at en tillidsmand skal afskediges, fordi han undlod at stemple sit kort ved en arbejdspause. Det har torsdag ført til blokade på mejeriet i Esbjerg og det har ført til arbejdsnedlæggelser på flere andre Arla-mejerier. Arbejdet er nedlagt på mejerierne i Hobro, Hoco i Holstebro, Holstebro Flødeost, mejeriet i Hjørring og mejeriet Arkasa i Nordjylland, oplyser Arla. - Det betyder, at der ikke køres mælk ud i Nordjylland, forklarer Theis Brøgger fra Arla kommunikationsafdlingen til Ritzau. Strejkerne kan brede sig til flere mejerier i dagens løb. - Det rumler stadig flere andre steder, oplyser Theis Brøgger.

Referat:
Arbejdet er nedlagt i sympati med kollegaerne i Esbjerg, der har strejket siden i sidste uge, fordi en tillidsrepræsentant er blevet fyret